Babelscape/SREDFM huggingface dataset:
Chevrolet El Camino

Το Chevrolet El Camino ήταν επαγγελματικό ημιφορτηγό που κατασκευάστηκε από την αμερικανική αυτοκινητοβιομηχανία Chevrolet μεταξύ του 1959 και του 1960, και μεταξύ του 1964 και του 1987. Σε αντίθεση με ένα συνηθισμένο ημι-φορτηγό pick-up, το El Camino προσαρμόστηκε από την τυπική πλατφόρμα των station wagon της Chevrolet και ειδικότερα των δίθυρων station wagon, και ενσωμάτωσε την καμπίνα και την πίσω καρότσα φορτίου στο αμάξωμα.

Παρουσιάστηκε στο μοντέλο του 1959, ως απάντηση στην επιτυχία του Ford Ranchero pick-up. Η πρώτη του γενιά διήρκεσε μόνο δύο χρόνια. Η παραγωγή συνεχίστηκε για τις σεζόν (model years) του 1964 - 1977 με βάση την πλατφόρμα του Chevrolet Chevelle, και μετά συνεχίστηκε για τις σεζόν του 1978 - 1987 με βάση την πλατφόρμα G-body της GM.

Αν και βασίστηκε στις αντίστοιχες γραμμές αυτοκινήτων του ομίλου της General Motors, το όχημα ταξινομείται στις Ηνωμένες Πολιτείες ως mini truck (μίνι φορτηγό). Η έκδοση του El Camino που κατασκευάστηκε από την εταιρεία GMC, το Sprint, παρουσιάστηκε για τη σεζόν του 1971. Μετονομάστηκε σε Caballero το 1978 και παράχθηκε επίσης έως το έτος 1987.

Ένα νέο El Camino παρουσιάστηκε το 1978, υιοθετώντας το νέο, πιο αιχμηρό στυλ του Chevrolet Malibu και είχε μακρύτερο μεταξόνιο κατά 1 ίντσα και συνολικά 117 ίντσες (2.972 χιλιοστά). Η μπροστινή λαμαρίνα και οι πόρτες μοιράζονταν με το Malibu, και η πίσω πόρτα και ο προφυλακτήρας είχαν προέλθει από το Malibu station wagon. Για πρώτη φορά, ωστόσο, το El Camino είχε ένα μοναδικό σασί, που δεν το μοιράστηκε με κανένα άλλο μοντέλο της Chevrolet. Το μπροστινό άκρο παρουσίασε έναν νέο ορθογώνιο σχεδιασμό προβολέων.
Chevrolet Montana

Το Chevrolet Montana είναι ημιφορτηγό με κίνηση στους εμπρός τροχούς, που πωλείται από τη Chevrolet στη Λατινική Αμερική και σε άλλες αναδυόμενες αγορές.

Στο Μεξικό, το όχημα είναι γνωστό ως Chevrolet Tornado («Σίφωνας»), επειδή η Pontiac είχε ήδη χρησιμοποιήσει το όνομα Montana για τα μίνι βαν για τη Βόρεια Αμερική. Ο σχεδιασμός της πρώτης γενιάς είναι παραλλαγή του Opel Corsa, ουσιαστικά μια έκδοση του Opel Combo, ενώ η δεύτερη γενιά βασίζεται στο Chevrolet Agile.

Το Montana χρησιμοποίησε κινητήρες 1,4 λίτρων «Ecoflex» και 1,8 λίτρων 8V flex-fuel, όλοι 4-κύλινδροι σε σειρά (I4). Σε ορισμένες αγορές, όπως η Νότια Αφρική όπου πωλήθηκε ως Opel Corsa Utility έως τον Ιούνιο του 2010, το όχημα προσφέρθηκε με περισσότερες επιλογές κινητήρα, αλλά και με επιλογή καυσίμου, όπως το 1.4 λίτρων βενζίνης και το 1.7 turbodiesel της Isuzu.

Το 2007, το Montana ήταν διαθέσιμο σε δύο εκδόσεις: Montana Conquest και Montana Sport που είχαν ελαφρώς διαφορετικό σχεδιασμό και σετ αξεσουάρ. Ο κορμός μπορεί να φορτωθεί έως και 735 kg (1.620 lb) σύμφωνα με τον κατασκευαστή.

Αυτό το μοντέλο κατασκευάστηκε στο São José dos Campos της Βραζιλίας έως το 2010. Στη Νότια Αφρική, συναρμολογήθηκε από βραζιλιάνικες μονάδες CKD, δηλαδή ημι-έτοιμα αμαξώματα.

Κατηγορία:Αμερικανικά αυτοκίνητα
Κατηγορία:Μοντέλα Chevrolet
Σουσάνα Ντιασάγιας

Η Σουσάνα Ντιασάγιας ("Susana Diazayas", γεννημένη ως Σουσάνα Αρλέτ Ντιασάγιας Χιμένο "Susana Arlett Diazayas Jimeno", 26 Φεβρουαρίου 1979 -) είναι Μεξικανή ηθοποιός.
Τσάταμ-Κεντ

Το Τσάταμ-Κεντ (αγγλικά: Chatham-Kent) είναι δήμος στο Νοτιοδυτικό Οντάριο του Καναδά, ο οποίος είναι κυρίως αγροτικός. Τα κέντρα πληθυσμού του είναι τα: Τσάταμ, Γουάλασμπεργκ, Τίλμπερι, Μπλένεμ, Ρίτζταουν, Γουίτλι και Ντρέσντεν. Ο σημερινός Δήμος του Τσάταμ-Κεντ δημιουργήθηκε το 1998 από τη συγχώνευση των Μπλένεμ, Μπόθουελ, Κάμντεμ, κοινότητας του Τσάταμ, Ντόβερ, Ντρέσντεν, Ήρι Μπιτς, Εριώ, Χάρουιτς, Χάιγκεϊτ, Χάουαρντ, Όρφορντ, Ράλεϊ, Ρίτζταουν, Ρόντνι, Τέιμσβιλ, Τίλμπερι Ιστ, Τίλμπερι, Γουάλασμπεργκ, Γουίτλι και Ζόουν.

Η διαίρεση απογραφής Τσάταμ-Κεντ είχε πληθυσμό 102.042 κατοίκων στην απογραφή του 2016.
Holden Ute

Το Holden Ute ήταν επαγγελματικό pick-up ημιφορτηγό που κατασκευάστηκε από τη Holden, θυγατρική της General Motors στην Αυστραλία, ξεκινώντας την παραγωγή του από το 2000, σε 2 γενιές. Πριν από αυτό, η Holden είχε εμπορευτεί τα ημιφορτηγά που βασίζονταν στο Commodore χρησιμοποιώντας τα ονόματα Holden Utility (VG) και Holden Commodore (VP, VR, VS ) αν και ο όρος «Holden Ute» χρησιμοποιήθηκε επίσης στην ορολογία μάρκετινγκ της εταιρείας. Το όνομα Holden Ute χρησιμοποιείται συχνά για παλαιότερα μοντέλα Holden Utility (τα οποία παρήχθησαν από το 1951 έως το 1984), καθώς η λέξη «ute» είναι συνηθισμένος όρος που χρησιμοποιείται συνήθως στην Αυστραλία για τα ημιφορτηγά. Το τμήμα επιδόσεων της Holden, μια ανεξάρτητη εταιρεία που ονομάζεται HSV προωθεί μια έκδοση υψηλής απόδοσης που ονομάζεται Maloo. Μεταξύ του 2003 και του 2007, η Holden δημιούργησε μια μεγαλύτερου μήκους έκδοση καμπίνας πληρώματος του Ute με τέσσερις πόρτες και καθίσματα για πέντε, που ονομάζεται Holden Crewman και μεταξύ του 2003 και του 2005 μια έκδοση αμαξώματος γνωστή ως Holden One Tonner.

Το Ute κυκλοφόρησε με έναν τοπικά κατασκευασμένο κινητήρα Ecotec V6 3.8 λίτρων σχεδιασμού από την Buick. Διαθέσιμος ήταν και ο κινητήρας Generation III V8 5.7 λίτρων, αλλά αυτός αντικαταστάθηκε από τη Generation 4 των 6.0 λίτρων το 2006 και αναβαθμίστηκε στις προδιαγραφές L98 αργότερα εκείνο το έτος. Το 2004, η Holden αντικατέστησε τον προηγούμενο V6 με τον καινούριο Alloytec 3.6 λίτρων.

Το αυστραλιανό Ute επρόκειτο να πωληθεί στις Ηνωμένες Πολιτείες ως Pontiac G8 ST, ξεκινώντας το 2009 παράλληλα με το 4-πορτο σεντάν G8 με βάση το Commodore. Ωστόσο, λόγω της αναθεώρησης των μοντέλων της General Motors σε ολόκληρη την παλέτα της, ως αποτέλεσμα της παγκόσμιας χρηματοπιστωτικής κρίσης του 2008, αυτά τα σχέδια ακυρώθηκαν επίσημα στις 6 Ιανουαρίου 2009. Οι εξαγωγές του sedan G8 παρέμειναν ανεπηρέαστες έως την οριστική διακοπή της Pontiac στα τέλη του 2009 προς αρχές του 2010. Οι πωλήσεις του Ute στη Νότια Αφρική ως Chevrolet Lumina SS ξεκίνησαν το 2006 / 2007 και στη Μέση Ανατολή το 2009 / 2010.

Κατηγορία:Επαγγελματικά αυτοκίνητα
Θάντερ Μπέι

Το Θάντερ Μπέι (αγγλικά: Thunder Bay) είναι πόλη και έδρα της Περιοχής Θάντερ Μπέι στο Οντάριο του Καναδά. Είναι ο πιο πυκνοκατοικημένος δήμος στο βορειοδυτικό Οντάριο και ο δεύτερος πολυπληθέστερος δήμος (μετά το Γκρέιτερ Σάντμπερι) στο Βόρειο Οντάριο. Βρίσκεται στη λίμνη Σουπίριορ και σύμφωνα με την Καναδική Απογραφή του 2006 είχε πληθυσμό 107.909 κατοίκων. Η μητροπολιτική περιοχή της απογραφής του Θάντερ Μπέι είχε πληθυσμό 121.621 κατοίκων και αποτελείται από την πόλη Θάντερ Μπέι, τους δήμους Όλιβερ Πέιπουντζ και Νήμπινγκ, τους δήμους Σούνια, Κόνμι, Ο'Κόννορ, και Γκίλλις, όπως και το Πρώτο Έθνος Φορτ Γουίλιαμ.

Ο ευρωπαϊκός οικισμός στην περιοχή ξεκίνησε στα τέλη του 17ου αιώνα με ένα γαλλικό φυλάκιο γουνεμπορίου στις όχθες του ποταμού Καμινίστικουα. Αναπτύχθηκε σε έναν σημαντικό συγκοινωνιακό κόμβο με το λιμάνι του να αποτελεί σημαντικό σύνδεσμο για τη μεταφορά σιτηρών και άλλων προϊόντων από τον δυτικό Καναδά, μέσω των Μεγάλων Λιμνών και της πλωτής οδούς του Αγίου Λαυρεντίου, στην ανατολική ακτή. Η δασοκομία και η παραγωγή προϊόντων έπαιξαν σημαντικούς ρόλους στην οικονομία της πόλης. Έχει μειωθεί τα τελευταία χρόνια, αλλά έχει αντικατασταθεί από μια «οικονομία της γνώσης» που βασίζεται στην ιατρική έρευνα και την εκπαίδευση. Το Θάντερ Μπέι είναι ο τόπος του Τοπικού Ινστιτούτου Υγείας του Θάντερ Μπέι.

Η πόλη πήρε το όνομά της από τον τεράστιο κόλπο Θάντερ στην κεφαλή της λίμνης Σουπίριορ, γνωστή στους γαλλικούς χάρτες του 18ου αιώνα ως "Baie du Tonnerre" (προφ. "Μπαι ντου Τονέρ", σημ. Κόλπος του Κεραυνoύ). Η πόλη αναφέρεται συχνά ως «Lakehead» ή «Canadian Lakehead», λόγω της θέσης της στο τέλος της ναυσιπλοΐας στις Μεγάλες Λίμνες στην καναδική πλευρά των συνόρων.

Στο Θάντερ Μπέι υπάρχει ο Ιερός Ναός Αγίας Τριάδος, μιας Ελληνικής Ορθόδοξης Εκκλησίας που ιδρύθηκε το 1918, η οποία μετακόμισε στο σημερινό της κτίριο το 1991. Η εκκλησία δραστηριοποιείται στην παροχή μη κερδοσκοπικής στέγασης για άπορες οικογένειες.
Άννα Λαούπη Τριτζοπούλου

Η Άννα Λαούπη Τριτζοπούλου, ήταν καπετάνισσα και αγωνίστρια της Επανάστασης του 1821 από την Αδριανούπολη της Θράκης. 

Η Άννα ήταν από την Αδριανούπολη και παντρεμένη με τον Κωνσταντίνο Τριτζόπουλο. Ο Κωνσταντίνος το 1821 κατατάχτηκε στον Ιερό Λόχο και πολέμησε στη Μάχη του Δραγατσανίου όπου έπεσε μαχόμενος. Τότε η Άννα αρματώνεται και ζητά να πολεμήσει διοικώντας ασκέρι από 23 ακόμα, παρόλο που της το αρνήθηκαν συνέχισε τον αγώνα μόνη της.
Θανάσης Μπάμπαλης

Ο Θανάσης Μπάμπαλης ("BSc, MA") είναι Έλληνας βιομηχανικός σχεδιαστής. Διδάσκει σχεδιασμό ("design") στη σχολή ΑΚΤΟ και στο Διεθνές Ελληνικό Πανεπιστήμιο Θεσσαλονίκης.
Ευφροσύνη Νέγρη

Η Ευφροσύνη Νέγρη, ήταν Φαναριώτισα αγωνίστρια της επανάστασης του 1821. 

Η Ευφροσύνη ήταν κόρη του δραγουμάνου Νικολάου Μαυρογένη και της Μαρίας Σκαναβή, είχε άλλα οκτώ αδέλφια. Ήταν παντρεμένη με τον Κωνσταντίνο Νέγρη, Καϊμακάμη της Μολδοβλαχίας, που εκτελέστηκε το 1822 από τους Τούρκους. Παιδιά τους ήταν η Μαρία και ο Νικόλαος που έγινε γερουσιαστής της Ρουμανίας.

Η Ευφροσύνη είχε μετατρέψει το σπίτι της στην Κωνσταντινούπολη σε χώρο συναθροίσεων Ελλήνων μυημένων στη Φιλική Εταιρεία. Επίσης έκρυβε στο σπίτι της όπλα και εγχειρίδια που προμήθευε με αυτά μελλοντικούς αγωνιστές.
Βαμπίρ

Το Βαμπίρ, από τον [[Φίλιπ Μπερν-Τζόουνς]], 1897
Ένα βαμπίρ είναι πλάσμα της λαογραφίας το οποίο τρέφεται με ζωτική ουσία (συνήθως με τη μορφή του αίματος). Στην Ευρωπαϊκή λαογραφία, τα βαμπίρ είναι άνεκρα πλάσματα που συχνά επισκέπτονταν τους αγαπημένους τους και προκαλούσαν αναστάτωση ή θανάτους στις γειτονιές που κατοικούσαν όταν ζούσαν. Φορούσαν σάβανα και συχνά περιγράφονται ότι έχουν πρησμένη και κατακόκκινη ή σκοτεινή όψη, σημαντικά διαφορετική όψη από αυτή των σημερινών περιγραφών περί ενός χλωμού και λιπόσαρκου βαμπίρ που χρονολογείται από τις αρχές του 19ου αιώνα.

Βαμπιρικά όντα έχουν καταγραφεί ότι υπάρχουν στους περισσότερους πολιτισμούς. Ο όρος βαμπίρ έγινε γνωστός στην δυτική Ευρώπη μετά από αναφορές περί μιας μαζικής υστερίας τον 18ο αιώνα από μια προϋπάρχουσα λαϊκή πεποίθηση στα Βαλκάνια και την Ανατολική Ευρώπη, οδηγώντας ακόμη και σε απαγγελίες κατηγοριών σε άτομα περί βαμπιρισμού. Στην Ανατολική Ευρώπη οι τοπικές παραλλαγές ήταν γνωστές με διάφορα ονόματα: ως στρίγκα στην Αλβανία, ως βρυκόλακας στην Ελλάδα και ως στριγκόι στην Ρουμανία.

Στη σύγχρονη εποχή, πιστεύεται ότι το βαμπίρ είναι μια φανταστική οντότητα, παρόλο που η πίστη σε διάφορα παρόμοια βαμπιρικά πλάσματα όπως η τσουπακάμπρα εξακολουθεί να υφίσταται σε ορισμένους πολιτισμούς. Η πρώιμη λαϊκή πίστη στα βαμπίρ έχει μερικές φορές αποδοθεί στην άγνοια της διαδικασίας της αποσύνθεσης του σώματος μετά τον θάνατο και το πως η προβιομηχανική κοινωνία προσπάθησε να το εξηγήσει δημιουργώντας τα βαμπίρ για να εξηγήσει το μυστήριο του θανάτου. Το 1985 η πορφυρία συνδέθηκε με τους θρύλους του βαμπιρισμού και έλαβε αρκετή κάλυψη από τα μέσα αλλά από τότε έχει απαξιωθεί σε μεγάλο βαθμό αυτή η σύνδεση.

Το χαρισματικό βαμπίρ της σύγχρονης φαντασίας γεννήθηκε το 1819 με την έκδοση του βιβλίου "Το Βαμπίρ" από τον άγγλο συγγραφέα Τζον Πολιντόρι. Το βιβλίο ήταν μεγάλη εκδοτική επιτυχία και αναμφισβήτητα είναι το πιο σημαντικό έργο με θέμα τα βαμπίρ στις αρχές του 19ου αιώνα. Ο Μπραμ Στόκερ έγραψε το μυθιστόρημα Δράκουλας το 1897 και είναι το βιβλίο που παρείχε τη βάση του σύγχρονου θρύλου για τα βαμπίρ, αν και εκδόθηκε μετά από την Καρμίλα του επίσης Ιρλανδού Τζόζεφ Σέρινταν Λε Φάνου το 1872. Η επιτυχία αυτού του βιβλίου γέννησε ένα διακριτικό είδος επιστημονικής φαντασίας με θέμα τα βαμπίρ, εξακολουθώντας να είναι δημοφιλές στον 21ο αιώνα, με βιβλία, ταινίες, τηλεοπτικές εκπομπές και βιντεοπαιχνίδια αφιερωμένα στα βαμπίρ. Το βαμπίρ είναι σημαντική εικόνα στο είδος της φαντασίας του τρόμου.
Σταυριάνα Σάββαινα

Η Σταυριάνα Σάββαινα, (Παρόρι Λακωνίας 1772 - Ναύπλιο 1868) ήταν Μανιάτισσα αγωνίστρια της επανάστασης του 1821. 

Η Σταυριάνα ήταν παντρεμένη με τον Γεωργάκη Σάββα που απαγχονίστηκε από τους Τούρκους το 1821. Μετά τον θάνατο του συζύγου της εντάχτηκε με δικό της ασκέρι αποτελούμενο από γυναίκες στο στρατιωτικό σώμα του Κυριακούλη Μαυρομιχάλη και πήρε μέρος σε πολλές μάχες.

Πολέμησε στην Άλωση της Τριπολιτσάς, στη Μάχη του Βαλτετσίου, στη Μάχη στα Τρίκορφα, στον Αλμυρό σε μάχες στην Στερεά, στην Μάχη του Διρού και αλλού. μαζί με τον Θεόδωρο Κολοκοτρώνη και τους Μαυρομιχαλαίους.

Αποσύρθηκε στο Ναύπλιο όπου έζησε μέχρι το τέλος της ζωής της, χωρίς καμία οικονομική ενίσχυση από το κράτος.
Τα Καλύτερά μας Χρόνια

Τα Καλύτερά μας Χρόνια είναι ελληνική κωμική και δραματική οικογενειακή τηλεοπτική σειρά εποχής, παραγωγής 2020-2022, που προβάλλεται από τον τηλεοπτικό σταθμό ΕΡΤ1 από τις 15 Οκτωβρίου 2020.

Η σειρά εξιστορεί την καθημερινότητα μιας ελληνικής οικογένειας που ζει στην Αθήνα στα τέλη της δεκαετίας του '60 και στις αρχές της δεκαετίας του '70, κατά τη διάρκεια της δικτατορίας.

Στη σειρά πρωταγωνιστούν oι Κατερίνα Παπουτσάκη, Μελέτης Ηλίας, Μανώλης Γκίνης, Δημήτρης Καπουράνης, Εριφύλη Κιτζόγλου, Υβόννη Μαλτέζου, Τζένη Θεωνά, Ρένος Χαραλαμπίδης, Νατάσα Ασίκη, Μελίνα Βάμπουλα, Γιάννης Δρακόπουλος, Ερρίκος Λίτσης, Γεωργία Κουβαράκη. Επίσης κύριο ρόλο στην σειρά έχει ο Βασίλης Χαραλαμπόπουλος, ο οποίος δεν εμφανίζεται, όμως έχει ρόλο αφηγητή.

Το σενάριο της σειράς γράφτεται από τον Νίκο Απειρανθίτη και την Κατερίνα Μπέη, ενώ η σκηνοθεσία από την Όλγα Μαλέα. Παραγωγοί είναι οι Διονύσης Σαμιώτης και Ναταλύ Δούκα, ενώ την εκτέλεση έχει αναλάβει η εταιρεία Tanweer Productions.
Νήσος Χανς

Η Νήσος Χανς (αγγλικά: Hans Island· γροιλανδικά: Tartupaluk· ινουκτιτούτ: ᑕᕐᑐᐸᓗᒃ· γαλλικά: Île Hans· δανικά: Hans Ø) είναι ένα άγονο ακατοίκητο νησί έκτασης 1,3 τετραγωνικών χιλιομέτρων, μάκρους 1.290 μέτρων και πλάτους 1.199 μέτρων, στο κέντρο του Καναλιού Κέννεντι του Στενού Νάρες—το στενό που χωρίζει τη Νήσο Έλσμιρ από τη βόρεια Γροιλανδία και συνδέει τον κόλπο Μπάφιν με τη θάλασσα του Λίνκολν. Η Νήσος Χανς είναι το μικρότερο από τα τρία νησιά στο κανάλι Κέννεντι στα ανοικτά των ακτών της Γης Ουάσινγκτον· τα άλλα είναι οι Νήσος Φράνκλιν και η Νήσος Κρόζιερ. Το στενό σε αυτό το σημείο έχει πλάτος 35 χλμ., τοποθετώντας το νησί στα χωρικά ύδατα και του Καναδά και της Γροιλανδίας (Δανία). Μια θεωρητική γραμμή στη μέση του στενού περνά από το νησί.

Η νήσος πιθανότατα έχει αποτελέσει κυνηγότοπο των Ινουίτ από τον 14ο αιώνα. Διεκδικείται από τη Δανία εκ μέρους της κυβέρνησης της Γροιλανδίας και από τον Καναδά. Σύμφωνα με τη συνθήκη εσωτερικού κανόνα της Γροιλανδίας, η Δανία διαχειρίζεται ορισμένες εξωτερικές υποθέσεις, όπως συνοριακές διαφορές, για λογαριασμό ολόκληρου του Δανικού Βασιλείου. Τα πλησιέστερα κατοικημένα μέρη είναι το Αλέρτ στον Καναδά (198 χλμ., πληθ. 62), το Σιοραπαλούκ στην Γροιλανδία (349 χλμ., πληθ. 68) και το Κααναάκ στην Γροιλανδία (379 χλμ., πληθ. 656).
Πρόεδρος της Κιργιζίας

Ο Πρόεδρος της Κιργιζίας είναι ο αρχηγός του κράτους και ο ανώτατος αξιωματούχος της Δημοκρατίας της Κιργιζίας. Ο πρόεδρος, σύμφωνα με το σύνταγμα, "είναι το σύμβολο της ενότητας των ανθρώπων και της κρατικής εξουσίας, και είναι ο εγγυητής του Συντάγματος της Δημοκρατίας της Κιργιζίας, και ενός ατόμου και πολίτη". Ο πρόεδρος εκλέγεται άμεσα για όχι περισσότερο από μια εξαετή θητεία από το εκλογικό σώμα της Κιργιζίας. Το αξίωμα του προέδρου συστάθηκε το 1990, αντικαθιστώντας τον Πρόεδρο του Ανώτατου Σοβιέτ που υπήρχε, με διάφορες μορφές, από το 1927, ενώ η χώρα ήταν γνωστή ως Σοβιετική Σοσιαλιστική Δημοκρατία της Κιργιζίας.

Ο πρώτος πρόεδρος που εξελέγη από το λαό ήταν ο Ασκάρ Ακάγιεφ, ο οποίος υπηρέτησε από τον Οκτώβριο του 1990 έως τις 24 Μαρτίου 2005. Τον Ιούλιο του 2005, εξελέγη ο Κουρμανμπέκ Μπακίγιεφ . Εκλέχτηκε εκ νέου το 2009, αλλά οι μεγάλες ταραχές τον Απρίλιο του 2010 τον ανάγκασαν να παραιτηθεί και να φύγει από τη χώρα. Η Ρόζα Οτουνμπάγιεβα επελέγη τον Απρίλιο του 2010 για να ηγηθεί της προσωρινής κυβέρνησης. Ανέλαβε επίσημα καθήκοντα στις 3 Ιουλίου 2010, ως πρόεδρος για περιορισμένο χρονικό διάστημα, έως ότου μπορούσαν να διοργανωθούν εκλογές. Ο διάδοχός της, Αλμάζμπεκ Αταμπάγιεφ, εξελέγη στις προεδρικές εκλογές του 2011 και στη συνέχεια διαδέχθηκε την Οτουνμπάγιεβα την 1η Δεκεμβρίου εκείνου του έτους.

Στις 16 Οκτωβρίου 2017 ο Σοορονμπάι Τζεενμπέκοφ, πρώην πρωθυπουργός, εξελέγη πρόεδρος της χώρας. Ανέλαβε τα καθήκοντά του στις 24 Νοεμβρίου 2017. Στις 15 Οκτωβρίου 2020, ο Τζεενμπέκοφ παραιτήθηκε έπειτα από ταραχές για τις κοινοβουλευτικές εκλογές στις 4 Οκτωβρίου. Ο πρωθυπουργός Σαντίρ Τζαπάροφ διαδέχθηκε τον Τζεενμπέκοφ στη προεδρία και έγινε υπηρεσιακός πρόεδρος. Στις 16 του ίδιου μήνα εγκρίθηκε ο διορισμός του. Στη συνέχεια πρόεδρος έγινε ο Ταλάντ Μαμίτοφ, ο οποίος ανέλαβε το αξίωμα στις 14 Νοεμβρίου 2020 ως ο 17ος πρόεδρος. 

Έπειτα από την εκλογή του, στις 28 Ιανουαρίου 2021 ορκίστηκε πρόεδρος ο Σαντίρ Τζαπάροφ.
Εμίλ Ρενώ

Ο Σαρλ-Εμίλ Ρενώ (Γαλλικά: Charles-Émile Reynaud) (1844 - 1918) ήταν Γάλλος εφευρέτης, φωτογράφος και σκηνοθέτης. Είναι ένας από τους πρωτοπόρους των κινούμενων σχεδίων και του κινηματογράφου.

Το 1877, εφηύρε το πραξινοσκόπιο, μια από τις πρώτες εφευρέσεις που έδιναν την ψευδαίσθηση της κινούμενης εικόνας και αποτέλεσαν έναν από τους προπομπούς του κινηματογράφου. Οι δημόσιες παραστάσεις των "Φαντασμαγοριών" του στο κοινό, από το 1892, προηγήθηκαν της πρώτης δημόσιας προβολής του "κινηματογράφου" των Ωγκύστ και Λουί Λυμιέρ στις 26 Δεκεμβρίου 1895, που θεωρούνται η γέννηση του κινηματογράφου.
Ζεστό παγωτό

δεξιά|μικρογραφία|329x329εσ| Ζεστό παγωτό κομμένο στη μέση.
Ζεστό παγωτό () είναι πολωνικό επιδόρπιο φτιαγμένο από μους με βάση το ασπράδι αυγού με σιρόπι, σοκολάτα ή άλλη επικάλυψη, το οποίο παρουσιάζεται σε ένα κύπελλο βάφλας. Μοιάζει με παγωτό μηχανής και ως εκ τούτου δίνει το όνομα στο επιδόρπιο. Είναι σχετικά φθηνό και έχει επίσης υψηλή περιεκτικότητα σε θερμίδες.

Η πολωνική εφημερίδα "Wprost" γράφει ότι το ζεστό παγωτό ήταν εφεύρεση των διατροφολόγων της Λαϊκής Δημοκρατίας της Πολωνίας, ένα από τα υποκατάστατα τροφίμων, μαζί με την "Polo Cockta". Η παραγωγή του αναβίωσε στη σύγχρονη Πολωνία ως μέρος της νοσταλγίας της ΛΔΠ.

Παρόμοιες λιχουδιές μαρσμέλοου με επικάλυψη σοκολάτας, συμπεριλαμβανομένων του γερμανικού "Schokoküsse", του δανικού "Flødeboller" και του ισραηλινού "Κρεμπό", ονομάστηκαν επίσης «ζεστό παγωτό» στην Πολωνία. 

Στην Ουγγαρία, ένα παρόμοιο επιδόρπιο ονομάζεται "télifagyi" («χειμερινό παγωτό»). Εφευρέθηκε και έφτασε στο αποκορύφωμα της δημοτικότητάς του κατά τη διάρκεια του κομμουνισμού, αλλά εξακολουθεί να είναι ευρέως διαθέσιμο.
Ασλανκόι

Το Ασλανκόι είναι χωριό της [[Επαρχία Γκαζιμαγούσα|επαρχίας Γκαζιμαγούσα στα παρανόμως κατεχόμενα από την Τουρκία εδάφη της Κύπρου. Το έδαφος της κοινότητας ανήκει εκ του νόμου ([[de jure]]) στην [[Κυπριακή Δημοκρατία]], σύμφωνα με την οποία το χωριό ονομάζεται [[Αγκαστίνα]]. Ωστόσο, μετά την [[Τουρκική εισβολή στην Κύπρο|τουρκική εισβολή του 1974]], το χωριό δεν ελέγχεται από την Κυπριακή Δημοκρατία και εκ των πραγμάτων ([[de facto]]) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
USB hub

μικρογραφία|Ένα τετραθυρο εξωτερικό κουτί USB hub "μακρύ καλωδιου"
μικρογραφία|Ένα τετραθυρο "συμπαγές σχεδίου" USB hub: ανωφερείς και κατωφερείς θύρες εμφανίζονται
Ένα USB hub είναι μια συσκευή που επεκτείνει μια μονη Σειριακού Διαύλου (USB) θύρα σε αρκετές έτσι ώστε να υπάρχουν περισσότερες διαθέσιμες θύρες για να συνδέθουν συσκευές σε ένα κεντρικό σύστημα, παρόμοιο με ένα πολύπριζο.

Οι διανομείς USB είναι συχνά ενσωματωμένοι σε εξοπλισμό, όπως υπολογιστές, πληκτρολόγια, οθόνες ή εκτυπωτές. Όταν η συσκευή έχει πολλές θύρες USB, όλες συνήθως προέρχονται από ένα ή δύο εσωτερικές USB hubs και όχι το κάθε θυρα έχει ανεξάρτητο USB κύκλωμα.

Στη φυσικη διασταση ξεχωριστά USB hubs έρχονται σε μια ευρεία ποικιλία των παραγόντων μορφή: από εξωτερικά κουτιά (παρόμοια με αυτα των Ethernet ή των διανομέων δικτύου) να συνδεθούν με ένα μακρύ καλώδιο, σε μικρά σχέδια που μπορούν να είναι άμεσα συνδεδεμένα σε μια θύρα USB (δείτε το «συμπαγές σχέδιο» εικόνα). Στη μέση περίπτωση, υπάρχουν κεντρα για «κοντά καλώδια» τα οποία συνήθως χρησιμοποιούν αναπόσπαστο καλωδιο 6-ιντσών για να δωσουν μια μικρή απόσταση από ένα μικρό κόμβο μακριά από το πραγματική θύρα της συμφόρησης και φυσικά να αυξήσει τον αριθμό των διαθέσιμων θυρών.

Οι Lap-top υπολογιστές μπορεί να είναι εξοπλισμένοι με πολλές θύρες USB, αλλά ένα εξωτερικό USB hub μπορεί να εδραιώσει πολλές καθημερινές συσκευές (όπως ένα ποντίκι και εκτυπωτής) σε ένα ενιαίο κόμβο για να ενεργοποιήσει τη σύνδεση με ενα βημα και την αφαίρεση όλων των συσκευών.
Αγκαστίνα

Η Αγκαστίνα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
No Tourists

Το No Tourists είναι το έβδομο άλμπουμ του βρετανικού συγκροτήματος ηλεκτρονικής μουσικής The Prodigy, που κυκλοφόρησε στις 2 Νοεμβρίου του 2018 από την ανεξάρτητη δισκογραφική εταιρεία τους, Take Me to the Hospital. Η μπάντα θα προωθήσει το άλμπουμ με περιοδεία στο Ηνωμένο Βασίλειο τον ίδιο μήνα και σε άλλες ευρωπαϊκές πόλεις μετέπειτα.
Ρίσαρντ Καπουστσίνσκι

Ο Ρίσαρντ Καπουστσίνσκι (πολωνικά: "Ryszard Kapuściński", ) (4 Μαρτίου 1932 - 23 Ιανουαρίου 2007) ήταν Πολωνός δημοσιογράφος, φωτογράφος, ποιητής και συγγραφέας. Έλαβε πολλά βραβεία και υπήρξε υποψήφιος για το Βραβείο Νόμπελ Λογοτεχνίας. Τα προσωπικά ημερολόγια του Καπουστσίνσκι σε μορφή βιβλίου προσέλκυσαν τόσο αντιπαραθέσεις όσο και θαυμασμό για τη θόλωση των παραδοσιακών ρεπορτάζ με την αλληγορία και τον μαγικό ρεαλισμό της λογοτεχνίας. Ήταν ο μοναδικός ανταποκριτής του Γραφείου Τύπου της Πολωνίας την Κομμουνιστική περίοδο στην Αφρική κατά την αποικιοκρατία και επίσης εργάστηκε στη Νότια Αμερική και την Ασία. Μεταξύ 1956 και 1981 ανέφερε σε 27 επαναστάσεις και πραξικοπήματα, έως ότου απολύθηκε λόγω της υποστήριξής του στο κίνημα Αλληλεγγύης υπέρ της δημοκρατίας στη χώρα του. Εορτάστηκε από άλλους ασκούμενους του είδους. Ο φημισμένος Ιταλός συγγραφέας ρεπορτάζ Τιτσιάνο Τερτσάνι, ο Κολομβιανός συγγραφέας Γκαμπριέλ Γκαρσία Μάρκες και ο Χιλιανός συγγραφέας Λουίς Σεπούλβεδα του απένειμαν τον τίτλο «Maestro».

Στα αξιοσημείωτα έργα του περιλαμβάνονται τα: "Jeszcze dzień życia" (1976, "Μια ακόμη μέρα της ζωής"), σχετικά με την Ανγκόλα, "Cesarz" (1978, "Αυτοκράτορας"), σχετικά με την πτώση του Αιθίοπα ηγέτη Χαϊλέ Σελασιέ Α΄, που θεωρείται επίσης σάτιρα της Κομμουνιστικής Πολωνίας, "Wojna futbolowa" (1978, "Πόλεμος του ποδοσφαίρου"), μια ιστορία της σύγκρουσης του 1969 μεταξύ Ονδούρας και Ελ Σαλβαδόρ και άλλες ιστορίες από τη ζωή του δημοσιογράφου στην Αφρική και τη Λατινική Αμερική, "Szachinszach" (1982, "Ο Σάχης των Σαχών") για την πτώση του τελευταίου Σάχη της Περσίας, "Imperium" (1993), ένας απολογισμός από τα ταξίδια του στη Σοβιετική Ένωση που κατέρρεε, "Heban" (1998), που αργότερα δημοσιεύτηκε στα αγγλικά ως "The Shadow of the Sun" (2001), η ιστορία των χρόνων του στην Αφρική και "Podróże z Herodotem" (2004, "Ταξίδια με τον Ηρόδοτο"), στο οποίο συλλογίζεται τη συνάφεια των "Ιστοριών" του Ηροδότου σε μια δουλειά ενός σύγχρονου δημοσιογράφου.
Αίθων

Με το όνομα Αίθων αποκαλούσαν ένα από τα τέσσερα ουράνια άλογα που κινούσαν τα άρμα του θεού Ήλιου στον ορίζοντα. Σύμφωνα με κάποιους μύθους ήταν γιος του Ήλιου και πατέρας της Μήστρας και γι' αυτό το λόγο ήταν προπάπος του Οδυσσέα από τη μητέρα του Αντίκλεια, ο οποίος όταν γύρισε από την Τροία εμφανίστηκε στην Πηνελόπη τη γυναίκα του με το όνομα Αίθων.
Κεράλα Σαχίτγια Ακαντεμί

Η Κεράλα Σαχίτγια Ακαντεμί ή Ακαδημία για τη Μαλαγιαλαμική λογοτεχνία είναι αυτόνομος οργανισμός που ιδρύθηκε για την προώθηση της γλώσσας Μαλαγιαλάμ και λογοτεχνίας. Βρίσκεται στο Θρισούρ της Κεράλας στην Ινδία.
The Immaculate Collection

Το The Immaculate Collection είναι ένα greatest hits άλμπουμ της Αμερικανίδας καλλιτέχνιδας Μαντόνα, το οποίο κυκλοφόρησε στις 9 Νοεμβρίου 1990 από την Sire Records. Περιέχει τις δεκαπέντε μεγαλύτερες επιτυχίες της από το 1983 έως το 1990, καθώς και δύο νέα κομμάτια, τα "Justify My Love" και "Rescue Me". Ο τίτλος είναι ένα λογοπαίγνιο επηρεασμένο από την Άμωμη Σύλληψη (αγγ: The Immaculate Conception), τη σύλληψη της Παναγίας χωρίς το λεκέ τoυ προπατόρικου αμαρτήματος. Μία εκτεταμένη έκδοση, "The Holiday Collection", εκδόθηκε στην Ευρώπη για να συνοδεύσει το άλμπουμ, αλλά και την επανέκδοση του σινγκλ της "Holiday". Είναι το πρώτο άλμπουμ που χρησιμοποίησε την τεχνολογία ήχου "QSound".

Το "Justify My Love", το πρώτο σινγκλ του άλμπουμ, έγινε το ένατο νούμερο ένα χιτ της Μαντόνα στην Αμερική και αποτέλεσε ένα από τα πιο αμφιλεγόμενα σινγκλς όλων των εποχών, λόγω του σεξουαλικού μουσικού βίντεο του. Το "Rescue Me" κυκλοφόρησε ως δεύτερο σινγκλ σπάζοντας ρεκόρ, αφού έκανε το ντεμπούτο του στο νούμερο δεκαπέντε στην Αμερική, το υψηλότερο ντεμπούτο από γυναίκα καλλιτέχνη στα Αμερικάνικα τσαρτς εκείνη την εποχή. Το άλμπουμ έγινε το δεύτερο άλμπουμ της Μαντόνα που κατάφερε να πιστοποιηθεί διαμαντένιο στην Αμερική, πουλώντας πάνω από δέκα εκατομμύρια αντίτυπα εκεί. Επίσης, πέρασε εννέα διαδοχικές εβδομάδες στην κορυφή των τσαρτς του Ηνωμένου Βασιλείου, είναι η δεύτερη γυναίκα μουσικός που κατάφερε να το επιτύχει αυτό. Το άλμπουμ έχει πουλήσει 30.000.000 αντίτυπα παγκοσμίως, καθιστώντας το ως το πιο επιτυχημένο greatest hits άλμπουμ από έναν σόλο καλλιτέχνη, αλλά και ένα από τα επιτυχημένα άλμπουμ όλων των εποχών.
Φράγκο ΔΕΣ

Το Φράγκο ΔΕΣ (κωδικός νομίσματος: XFU) ήταν εικονική νομισματική μονάδα που χρησιμοποιούνταν από τη Διεθνή Ένωση Σιδηροδρόμων (ΔΕΣ). Αποσύρθηκε από τον κατάλογο νομισμάτων ISO-4217 τον Νοέμβριο του 2013. Το ευρώ έχει πάρει τη θέση του.

Ένα σχετικό νόμισμα της βιομηχανίας αεροπορικών εισιτηρίων είναι η Ουδέτερη Μονάδα Κατασκευής (Neutral Unit of Construction).
Ευτυχία Γιακουμή

Η Ευτυχία Γιακουμή (Αθήνα, 1979 - ) είναι Ελληνίδα ηθοποιός.
Σούντορμπον

right|thumb|285px|Νερό και δάσος εμπλέκονται αρμονικά στο Σούντορμπον
Το Σούντορμπον (βεγγ. সুন্দরবন, "Shundorbôn", αγγλική απόδοση "Sundarbans", Σούνταρμπανς) είναι ένα τεράστιο δάσος στην παραλιακή περιοχή του Κόλπου της Βεγγάλης, που καλύπτει μεγάλο μέρος των ενωμένων δέλτα των ποταμών Γάγγη και Βραχμαπούτρα (το μεγαλύτερο δέλτα της Γης). Το Σούντορμπον εμπεριέχει το μεγαλύτερο μαγκρόβιο δάσος του κόσμου. Καλύπτει 10.000 τετραγωνικά χιλιόμετρα, από τα οποία τα 6.000 βρίσκονται στο Μπανγκλαντές και τα υπόλοιπα στη Δυτική Βεγγάλη της Ινδίας. Το 1997 το δάσος καταχωρήθηκε από την UNESCO ως μνημείο παγκόσμιας κληρονομιάς (ξεχωριστά τα μέρη της Ινδίας και του Μπανγκλαντές). Κάθε χρόνο, τα νερά του Γάγγη πλημυρίζουν τα βαλτώδη δάση. Το Σούνταρμπανς λειτουργεί με αυτό τον τρόπο ως ένα μέσο φυσικό μέσο προστασίας των κατοίκων της Καλκούτας και της ευρύτερης περιοχής από τις πλημμύρες. Από το 1992 η περιοχή του Σούνταρμπανς αποτελεί προστατευόμενη περιοχή από τη Σύμβαση Ραμσάρ. Το μπαγκλαντεσιανό μέρος περιέχει τρία καταφύγια άγριας ζωής: το Δυτικό, το Νότιο και το Ανατολικό.

thumb|upright=2.2|center|Χάρτης που δείχνει με πράσινο το Σούντορμπον στην Ινδία και στο Μπανγκλαντές
Το δάσος χαρακτηρίζεται από ένα δίκτυο ποταμίσκων-κλάδων του δέλτα, λασπωδών ακτών και μαγκρόβιας βλάστησης. Τα νερά στο μαγκρόβιο τμήμα του δάσους είναι υφάλμυρα προς αλμυρά, ενώ στους βάλτους του δάσους βαθύτερα στην ξηρά είναι σχεδόν γλυκά. Ως προς τη χλωρίδα, επικρατούν τα είδη σουντάρι ("Heritiera fomes"), τζέουα ("Excoecaria agallocha"), γκοράν ("Ceriops decandra") και κεόρα. Η περιοχή είναι γνωστή και για τα πολλά ζώα της, μεταξύ των οποίων είναι η τίγρη της Βεγγάλης, το στικτό ελάφι (τσίταλ), κροκόδειλοι και φίδια. Παρά την ολική απαγόρευση του φόνου ή της αιχμαλώτισης ειδών άγριων ζώων εκτός των ψαριών και μερικών ασπόνδυλων, εμφανίζεται να υπάρχει συνεχής απώλεια ειδών από τα μέσα του 20ού αιώνα μέχρι σήμερα, με την οικολογική ποιότητα του δάσους να υποβαθμίζεται.

Η Διεύθυνση Δασών είναι υπεύθυνη για τη διοίκηση και τη διαχείριση του Εθνικού Πάρκου Σούνταρμπαν στη Δυτική Βεγγάλη. Στο Μπανγκλαντές ιδρύθηκε ένας «Κύκλος του Δάσους» το 1993 για τη διατήρηση του Σούντορμπον. Παρά τις προσπάθειες αμφότερων των κυβερνήσεων, το δάσος απειλείται τόσο από φυσικούς, όσο και από ανθρωπογενείς παράγοντες. Το 2007 ο Κυκλώνας Σιντρ έβλαψε περί το 40% του Σούντορμπον. Η αύξηση της αλατότητας των νερών από την άνοδο της στάθμης της θάλασσας είναι ήδη, και θα είναι περισσότερο στο μέλλον, ένα σημαντικό πρόβλημα.
Ζαν Ντρεβίλ

Ο Ζαν Ντρεβίλ (γαλλικά: Jean Dreville), (20 Σεπτεμβρίου 1906-5 Μαρτίου 1997), ήταν Γάλλος σκηνοθέτης του κινηματογράφου. 
Μεταξύ του 1928 και 1969 σκηνοθέτησε 45 ταινίες και συνεργάστηκε με ηθοποιούς, όπως η Ζαν Μορό, ο Λουί ντε Φυνές, ο Μορίς Ρονέ και ο Μπουρβίλ, ο οποίος είχε κάνει και το κινηματογραφικό ντεμπούτο του το 1945 σε ταινία του Ντρεβίλ.
Τατλίσου

Το Τατλίσου είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία ονομάζεται Ακανθού. Ωστόσο, μετά την τουρκική εισβολή του 1974, η περιοχή δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ζαν-Πιέρ Μπλαν

Ο Ζαν-Πιέρ Μπλαν (γαλλικά: Jean Pierre Blanc), (23 Απριλίου 1942-21 Μαΐου 2004), ήταν Γάλλος σκηνοθέτης και σεναριογράφος του κινηματογράφου.

Σκηνοθέτησε έξι ταινίες μεταξύ 1972 και 1993.

Είχε κερδίσει την Αργυρή Άρκτο Καλύτερης Σκηνοθεσίας στο 22ο Φεστιβάλ Βερολίνου για την ταινία του "La Vieille Fille".
Σοβιετική απόπειρα πραξικοπήματος του 1991

Τεθωρακισμένα οχήματα στη γέφυρα Μπολσόι Μοσκβορέτσκι στη [[Κόκκινη Πλατεία]] κατά τη διάρκεια του πραξικοπήματος
Η Σοβιετική απόπειρα πραξικοπήματος του 1991, επίσης γνωστό ως Πραξικόπημα του Αυγούστου ( "Αυγουστιάτικο Πραξικόπημα"), ήταν μια προσπάθεια από μέλη της κυβέρνησης της ΕΣΣΔ να αναλάβουν τον έλεγχο της χώρας από τον Σοβιετικό Πρόεδρο και Γενικό Γραμματέα Μιχαήλ Γκορμπατσόφ. Οι ηγέτες τουπραξικοπήματος ήταν σκληροπυρηνικά μέλη του Κομμουνιστικού Κόμματος της Σοβιετικής Ένωσης (ΚΚΣΕ), οι οποίοι ήταν αντίθετοι με το μεταρρυθμιστικό πρόγραμμα του Γκορμπατσόφ και τη νέα ενωσιακή συνθήκη που είχε διαπραγματευτεί στην οποία είχε αποκεντρώσει μεγάλο μέρος των εξουσιών της κεντρικής κυβέρνησης στις δημοκρατίες. Δεν έλαβαν λαϊκή υποστήριξη, ιδίως στη Μόσχα με μια σύντομη αλλά αποτελεσματική εκστρατεία πολιτικής αντίστασης η οποία οδηγήθηκε από τον Ρώσο πρόεδρο Μπόρις Γέλτσιν, ο οποίος ήταν σύμμαχος και κριτικός του Γκορμπατσόφ. Αν και το πραξικόπημα κατέρρευσε μέσα σε δύο μόνο ημέρες και ο Γκορμπατσόφ επέστρεψε στην εξουσία, η εκδήλωση αποσταθεροποίησε την ΕΣΣΔ και θεωρείται ευρέως ότι συνέβαλε τόσο στη διάλυση του ΚΚΣΕ και τη διάλυση της ΕΣΣΔ.

Μετά τη συνθηκολόγηση της Κρατικής Επιτροπής για την Κατάσταση Έκτακτης Ανάγκης (GKChP), ευρέως γνωστή ως η "Συμμορία των Οκτώ", το Ανώτατο Δικαστήριο της Ρωσικής Σοβιετικής Ομοσπονδιακής Σοσιαλιστικής Δημοκρατίας και ο Πρόεδρος της ΕΣΣΔ Μιχαήλ Γκορμπατσόφ περιέγραψε τις δράσεις τους ως απόπειρα πραξικοπήματος.
Αίσα

Η Αίσα θεωρείται ότι είναι μία από τις θεές της τύχης. Άλλοι τη θεωρούσαν σαν θέα της ανθρώπινης μοίρας δηλαδή της αρχαίας ελληνικής αντίληψης για τη τύχη την οποία δημιουργεί ο άνθρωπος μοναχός του.

Η Αίσα (Αἶσα) ήταν κατά την αρχαία ελληνική θρησκεία "σύνθρονη" του Διός, δηλαδή ήταν τόσο ισχυρή, ώστε μοιραζόταν τον θρόνο του, ως ηγέτη των θεών του Ολύμπου. Ο Όμηρος την αποκαλεί και Μοίρα. Η Αίσα αποφάσιζε την τύχη των ανθρώπων και οι άλλοι θεοί δεν είχαν δικαίωμα να παρεμβαίνουν σε αυτό, αν και είχαν την δύναμη να το κάνουν. Στην αρχαία ελληνική γραμματεία της αποδίδονται τα επίθετα Πάνδωρος (αυτή που φέρνει όλα τα δώρα), πολύστονος (αυτή που πολὺ στενάζει, πενθεί), πολύτροπος (η πολυταξιδεμένη, η εύστροφη, η δόλια, η ευμετάβλητη), λυγρή (ολέθρια, θλίβουσα, γήρας), ατάσθαλος (ηθικά μεμπτή, αυτή που κάνει να αφθονούν οι συμφορές). 

Ετυμολογία: Από το ρήμα δαίσω (διαμοιράζω) Ρηματικὸ όνομα δαίσα (αυτή που μοιράζει) με αποβολὴ τοῦ <δ> αίσα. 

Παράγωγο: αίσιος < αρχαία ελληνική αἴσιος < αἶσα, μοίρα αίσιος επιτυχής, θετικός, ευτυχής ευμενής ευνοϊκός ευοίωνος. Αντίθετο: απαίσιος.
Βραβείο Ρενέ Κλερ

Το Βραβείο Ρενέ Κλερ (γαλλ.; Prix Rene-Clair), ​είναι ένα βραβείο που συστάθηκε το 1994 και παρουσιάστηκε από την Γαλλική Ακαδημία για να βραβεύσει σκηνοθέτες για τα επιτεύγματα τους στο χώρο του κινηματογράφου. Το βραβείο πήρε το όνομά του από τον Γάλλο σκηνοθέτη Ρενέ Κλερ.
Ακαρνάν

Ο Ακαρνάν ήταν πολύ γνωστός ήρωας των Ακαρνανών υιός του ήρωα από το Άργος Αλκμέωνα και της δεύτερης συζύγου του Καλλιρρόης, η οποία ήταν κόρη του Αχελώου. Στο μύθο αναφέρεται ότι αυτός και ο αδελφός του ο Αμφότερος μεγάλωσαν μέσα σε μία νύχτα και έγιναν άντρες έπειτα από θερμή παράκληση της μητέρας τους προς το Δία, με σκοπό να εκδικηθούν το θάνατο του πατέρα τους από τον Πρόνοο και Αγήνορα γιούς της πρώτης γυναίκας του Αλκμέωνα της Αρσινόης. Αφού εκδικήθηκε μετανάστευσε στα δυτικά παράλια της κεντρικής Ελλάδας και η περιοχή που εγκαταστάθηκε πήρε το ονομα του και λέγεται Ακαρνανία.
Ναταλία του Σάιν-Βίτγκενσταϊν-Μπέρλεμπουργκ

Η Ναταλία του Σάιν-Βίτγκενσταϊν-Μπέρλεμπουργκ ("Nathalie von Sayn-Wittgenstein-Berleburg", 2 Μαΐου 1975 -) είναι κόρη της Πριγκίπισσας Βενεδίκτης της Δανίας. 

Σύμφωνα με τους κανόνες κληρονομικής διαδοχής που έθεσε ο βασιλιάς Φρειδερίκος Θ΄, δεδομένου ότι η πριγκίπισσα Βενεδίκτη και τα παιδιά της, συμπεριλαμβανομένης της πριγκίπισσας Ναταλίας, δεν έχουν λάβει μόνιμη κατοικία τη Δανία, έχουν ουσιαστικά παραιτηθεί από τη θέση τους στη διαδοχή του Δανικού θρόνου.
Σαγχουνιάθων

Ο Σαγχουνιάθων (το όνομα ίσως προέρχεται από το 𐤎𐤊𐤍𐤉𐤕𐤍, SKNYTN, Sakun-yaton της φοινικικής γλώσσας) είναι ο Φοινικικός συγγραφέας τριών χαμένων έργων τα οποία γράφτηκαν αρχικά στη Φοινικική γλώσσα. Επιβιώνουν μόνο από μερική παράφραση και την ελληνική μετάφραση από τον Φίλωνα της Βύβλου, σύμφωνα με τον Χριστιανικό επίσκοπος Ευσέβιο της Καισαρείας. Αυτά τα λίγα κομμάτια περιλαμβάνουν την πιο εκτεταμένη λογοτεχνική πηγή για τη Φοινικική θρησκεία στα ελληνικά ή λατινικά. Οι Φοινικικές πηγές μαζί με όλη τη Φοινικική λογοτεχνία έχουν χαθεί με τις περγαμηνές στις οποίες γράφονταν συνήθως.
Μαουρίτσιο Γκούτσι

Ο Μαουρίτσιο Γκούτσι (ιταλικά: Maurizio Gucci), (26 Σεπτεμβρίου, 1948 – 27 Μαρτίου, 1995), γιος του Ροδόλφο Γκούτσι και εγγονός του Γκούτσιο Γκούτσι, ήταν Ιταλός επιχειρηματίας και πρώην επικεφαλής του διάσημου Οίκου Μόδας Γκούτσι.

Ο Μαουρίτσιο Γκούτσι πούλησε τον Οίκο μόδας το 1993 για 170 εκατομμύρια δολάρια στον επενδυτικό όμιλο Investcorp με έδρα το Μπαχρέϊν.

Το 1995, ενάμιση χρόνο μετά την πώληση του Οίκου Γκούτσι, δολοφονήθηκε από έναν πληρωμένο εκτελεστή. Η πρώην σύζυγός του Πατρίσια Ρετζιάνι αργότερα θα καταδικαστεί ως ηθική αυτουργός και οργανώτρια της δολοφονίας.
Μαρσέλ Μποζουφί

Ο Μαρσέλ Μποζουφί (γαλλικά: Marcel Bozzuffi), (28 Οκτωβρίου 1928-1 Φεβρουαρίου 1988), ήταν Γάλλος ηθοποιός του κινηματογράφου.

Ο Μποζουφί ξεκίνησε την καριέρα του στις αρχές της δεκαετίας του 1950 και πήρε μέρος σε περισσότερες απο 50 ταινίες, σε ρόλους κυρίως γκάνγκστερ και αστυνομικών. 
Επαίξε σχέδον δίπλα σε όλους του μεγάλους ηθοποιούς τόσο της Γαλλίας, όπως ο Ζαν Γκαμπέν, Λίνο Βεντούρα, Αλέν Ντελόν και Υβ Μοντάν, αλλά και των Ηνωμένων Πολιτείων, όπως ο Τζιν Χάκμαν.

Το 1963 παντρεύτηκε την Γαλλίδα ηθοποιό Φρανσουάζ Φαμπιάν και το 1988 θα πεθάνει σε ηλικία 59 ετών από εγκεφαλικό επεισόδιο.
Νοραβάνκ

Το Νοραβάνκ (αρμενικά: Նորավանք, κυριολεκτικά "νέο μοναστήρι") είναι αρμενικό μοναστήρι του 13ου αιώνα, το οποίο βρίσκεται 122 χλμ. από το Γερεβάν σε ένα στενό φαράγγι που φτιάχτηκε από τον ποταμό Αμαγού, κοντά στην πόλη Γεγεγκναντζόρ της Αρμενίας. Το φαράγγι είναι γνωστό για τους ψηλούς, απόκρημνους, με κόκκινα βράχια γκρεμούς του, ακριβώς απέναντι από το μοναστήρι. Το μοναστήρι είναι γνωστό για τη διώροφη εκκλησία της Σουρμπ Αστβατσατσίν (Παναγία), η οποία παρέχει πρόσβαση στον δεύτερο όροφο μέσω μιας στενής πέτρινης σκάλας που προεξέχει από την πρόσοψη του κτιρίου.

Το μοναστήρι μερικές φορές ονομάζεται Νοραβάνκ στην Αμαγού, ενώ η Αμαγού είναι το όνομα ενός μικρού και σήμερα εγκαταλειμμένου χωριού πάνω από το φαράγγι, για να διακρίνεται από το Μπγενό-Νοραβάνκ, κοντά στο Γκορίς. Τον 13ο-14ο αιώνα το μοναστήρι έγινε κατοικία των επισκόπων του Σιουνίκ και, κατά συνέπεια, ένα σημαντικό θρησκευτικό και αργότερα πολιτιστικό κέντρο της Αρμενίας που συνδέεται στενά με πολλές από τις τοπικές έδρες μάθησης, ειδικά με το περίφημο πανεπιστήμιο και βιβλιοθήκη του Γκλαντζόρ.

thumb|left|Εκκλησίες της Σουρμπ Αστβατσατσίν και του Σουρμπ Καραπέτ, με το παρεκκλήσι του Σουρμπ Γκριγκόρ στα δεξιά, στο Νοραβάνκ
Όσο Έχω Εσένα

Το Όσο Έχω Εσένα είναι ο τίτλος ελληνικής καθημερινής κωμικής τηλεοπτικής σειράς παραγωγής 2018-2019, η οποία βασίστηκε στην κολομβιανή κωμωδία «Pobres Rico» (=Φτωχοί Πλούσιοι) και προβλήθηκε από τον τηλεοπτικό σταθμό ΣΚΑΪ. Τη διασκευή του σεναρίου ανέλαβε η Ρένα Ρίγγα, ενώ τη σκηνοθεσία της σειράς ο Στέφανος Μπλάτσος. Το τραγούδι των τίτλων της σειράς είναι το "Όσο έχω εσένα", σε στίχους, μουσική και ερμηνεία Στέλιου Ρόκκου.

Η σειρά έκανε πρεμιέρα την Κυριακή 23 Σεπτεμβρίου 2018 με διπλό επεισόδιο στις 21:00 το βράδυ, ενώ μεταδιδόταν καθημερινά στις 15:10 το μεσημέρι από τον ΣΚΑΪ. Αν και δεν έκανε τόσο υψηλά νούμερα τηλεθέασης όσο αναμενόταν, ωστόσο απέκτησε ένα σταθερό δικό της κοινό και, ως αποτέλεσμα, εγκρίθηκαν άλλα 20 επεισόδια μετά τα 80 της αρχικής συμφωνίας. Τελικώς ολοκληρώθηκε στις 4 Φεβρουαρίου 2019, μετά από 100 επεισόδια.
Ζεράρ Πιρές

Ο Ζεράρ Πιρές (γαλλικά: Gerard Pires), (31 Αυγούστου 1942), είναι Γάλλος συγγραφέας και σκηνοθέτης του κινηματογράφου.
Εκκλησία Βανκασάρ

Η Εκκλησία Βανκασάρ (αρμενικά: Վանքասարի եկեղեցի) είναι αρμενική εκκλησία του 7ου αιώνα που βρίσκεται στην περιφέρεια Μαρτακέρτ της Δημοκρατίας του Αρτσάχ, "ντε γιούρε" στην περιοχή Άγκνταμ του Αζερμπαϊτζάν.

Είναι χτισμένη από μπεζ πέτρα και βρίσκεται σε κορυφή που την επιτρέπει να είναι ορατή από αρκετά χιλιόμετρα μακριά.
Wacken Open Air

μικρογραφία|Wacken Open Air 2014
To Wacken Open Air (σύντμηση: W:O:A)(Γουάκεν Όπεν Αιρ) είναι ένα καλοκαιρινό υπαίθριο φεστιβάλ heavy metal μουσικής. Διεξάγεται ετήσια στο χωριό Γουάκεν του Σλέσβιχ-Χόλστεϊν στη βόρεια Γερμανία, 80 χιλιόμετρα βορειοδυτικά του Αμβούργου.

Το φεστιβάλ πραγματοποιήθηκε για πρώτη φορά το 1990 ως μικρή εκδήλωση με περίπου 800 θεατές και έξι τοπικά γερμανικά συγκροτήματα. Το W:O:A συνήθως διεξάγεται στις αρχές Αυγούστου και διαρκεί τέσσερις μέρες. Αυτόν τον καιρό θεωρείται το μεγαλύτερο heavy-metal φεστιβάλ σε όλον τον κόσμο. Το 2011 το φεστιβάλ προσέλκυσε 80.000 επισκέπτες και απασχόλησε 6.000 άτομα προσωπικό.

Το φεστιβάλ παραδοσιακά τελειώνει κατά την πρώτη Κυριακή του Αυγούστου, και τα μεσάνυχτα της επόμενης Δευτέρας προπωλούνται τα εισιτήρια για το επόμενο έτος. Εντυπωσιακά, όλα τα 75.000 εισιτήρια εξαντλήθηκαν μέσα σε 48 ώρες για το 2014, σε 12 ώρες για το 2015, και σε 23 ώρες για το 2016, μολονότι το πρόγραμμα (με εξαίρεση φήμες ή βασικά ονόματα) δεν είχε ανακοινωθεί. Με συμπεριλαμβανόμενο το 2019, τα εισιτήρια για το φεστιβάλ εξαντλήθηκαν δεκαπέντε συνεχόμενες φορές. Η μη-προαιρετική βασική τιμή του εισιτηρίου για όλες τις 4 ημέρες, με συμπεριλαμβανόμενο το κάμπινγκ για μία εβδομάδα, ήταν €220 για το 2018 και το 2019. Το 2018 έπαιξαν 197 συγκροτήματα σε εννέα σκηνές.

Η διεθνής σημασία του φεστιβάλ φαίνεται από τους παρευρισκόμενους που τα τελευταία χρόνια είναι 30% ξένοι, με έως και 10% μη-Ευρωπαίους από 30-40 διαφορετικές χώρες από όλο τον κόσμο. Πολλοί φαν της μέταλ μουσικής ταξιδεύουν από την άλλη άκρη του κόσμου για να σταθούν σε αγελαδινά λιβάδια μπροστά σε σκηνές που στήθηκαν στη μέση του πουθενά. Το 2017, μια επίσημη καταμέτρηση επιβεβαίωσε την παρουσία θεατών από τουλάχιστο 80 διαφορετικά έθνη. Πολλοί μεταλλάδες, συγκροτήματα μέταλ και χάρντ ροκ παγκόσμια προσφέρονται να ταξιδέψουν στη "Μέκκα της Heavy Metal Κουλτούρας" (Σαμ Νταν /  ), "The Holy Land" (Wacken 3D - ταινία του 2014 που παρουσιάστηκε σε Γερμανία,  Ελβετία, Αυστρία και Ιταλία), "Ο Καθεδρικός ναός του Heavy Metal" (Paul O'neill / Trans-Siberian Orchestra), ή "Η σύνοδος Κορυφής των Βαρέων Μετάλλων" (Τόμας Γκάπριελ Φίσερ / Celtic Frost)  τουλάχιστον μία φορά στη ζωή τους, μόνο για την εμπειρία.
Νίκος Κούζηλος

Ο Νίκος Κούζηλος είναι αξιωματικός του Εμπορικού Ναυτικού, πρώην βουλευτής του ακροδεξιού νεοναζιστικού κόμματος και εγκληματικής οργάνωσης, της Χρυσής Αυγής, καταδικασμένος για τη συμμετοχή του σε αυτή.
Συμβάσεις της Χάγης του 1899 και του 1907

μικρογραφία|Το πρώτο συνέδριο της Χάγης το 1899
μικρογραφία|Το δεύτερο συνέδριο της Χάγης το 1907
Οι Συμβάσεις της Χάγης του 1899 και του 1907 είναι σειρά διεθνών συνθηκών και δηλώσεων που αποτέλεσαν αντικείμενο διαπραγμάτευσης σε δύο διεθνείς ειρηνευτικές διασκέψεις στη Χάγη της Ολλανδίας. Μαζί με τις Συμβάσεις της Γενεύης, οι Συμβάσεις της Χάγης συγκαταλέγονται στις πρώτες επίσημες ανακοινώσεις των νόμων του πολέμου και των εγκλημάτων πολέμου στο σώμα του κοσμικού διεθνούς δικαίου. Μια τρίτη διάσκεψη είχε σχεδιαστεί για το 1914 και αργότερα επαναπρογραμματίστηκε για το 1915, αλλά δεν έλαβε χώρα λόγω της έναρξης του Α΄ Παγκοσμίου Πολέμου.
Ζαν Βωτρέν

Ο Ζαν Βωτρέν (γαλλικά: Jean Vautrin), (17 Μαΐου 1933-16 Ιουνίου 2015), ήταν Γάλλος συγγραφέας, σκηνοθέτης και σεναριογράφος του κινηματογράφου

Μετά τις σπουδές του στην λογοτεχνία στο Πανεπιστήμιο της Οσέρ, θα 
σπουδάσει γαλλική φιλολογία στο Πανεπιστήμιο της Βομβάης. 
Έπειτα έγινε βοηθός σκηνοθέτη στον Ρομπέρτο Ροσελίνι. 
Επιστρέφοντας στη Γαλλία, έγινε παραγωγός σε πέντε ταινίες μεγάλου μήκους. 
Έγινε διάσημος στο ευρύ κοινό το 1989, κερδίζοντας το Βραβείο Γκονκούρ για την νουβέλα του "Un vers grand pas Le Bon Dieu".
Ντέμης Χασάμπης

Ο Ντέμης Χασάμπης (αγγλικά: "Demis Hassabis," πλήρες όνομα: "Demosthenes / Δημοσθένης," 27 Ιουλίου 1976, Λονδίνο) είναι Βρετανός ερευνητής τεχνητής νοημοσύνης, νευροεπιστήμονας, σχεδιαστής ηλεκτρονικών παιχνιδιών, επιχειρηματίας, και κορυφαίος παίκτης του σκάκι και του γκο σε παγκόσμιο επίπεδο. Είναι ευρύτερα γνωστός ως ένας από τους ιδρυτές της εταιρείας DeepMind, η οποία μετέπειτα αγοράστηκε από την Google όπου πλέον ο Χασάμπης εργάζεται. Για το έργο του έχει τιμηθεί έως τώρα με πλήθος βραβεύσεων.
Εθνοκάθαρση στο Μπουτάν

Η Εθνοκάθαρση στο Μπουτάν αναφέρεται σε μια σειρά από πρωτοβουλίες για την δίωξη των Λοτσάμπα ή εθνοτικών Νεπαλέζων από το Μπουτάν.

Οι διαεθνικές εντάσεις κλιμακώθηκαν στο Μπουτάν, με αποτέλεσμα τη φυγή πολλών Λοτσάμπα, ή εθνοτικοί Νεπαλέζοι, από το Μπουτάν προς το Νεπάλ, πολλοί από τους οποίους εκδιώχθηκαν από το Μπουτάν στρατό. Το 1996 πάνω από 100.000 Μπουτανέζοι πρόσφυγες ζούσαν σε στρατόπεδα προσφύγων στο Νεπάλ. Από τότε πολλοί έχουν επαναπατριστεί σε Δυτικές χώρες.
Κουζουκούκ

Το Κουζουκούκ είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αρναδί. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αρινταμί

Το Αρινταμί είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άρτεμη. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μορίς Λαμπρό

Ο Μορίς Λαμπρό (γαλλικά: Maurice Labro), (21 Σεπτεμβρίου 1910-23 Μαρτίου,1987), ήταν Γάλλος σκηνοθέτης του κινηματογράφου
Γίγκμε Ναμγκιάλ Βανγκτσούκ

Ο Γίγκμε Ναμγκιάλ Βανγκτσούκ (γεννήθηκε στις 5 Φεβρουαρίου 2016) είναι το πρώτο παιδί και διάδοχος του Βασιλιά Γίγκμε Κεσάρ Ναμγκιάλ ΒανγκτσούκJ του Μπουτάν. Το όνομά του ανακοινώθηκε στις 16 Απριλίου 2016. Πριν από την ανακοίνωση ήταν γνωστός ως ο Γκιαλσέι που σημαίνει "πρίγκιπας". Πριν από τη γέννησή του ο πατρικός θείος του Πρίγκιπα Γιγκιέλ Ούγκιεν του Μπουτάν ήταν ο διάδοχος του Βασιλιά Γίγκμε Κεσάρ Ναμγκιάλ. Προς τιμήν της γέννησης του, από 108.000 δέντρα φυτεύτηκαν από χιλιάδες εθελοντές στο Μπουτάν. Αναμένεται να γίνει ο έκτος Ντρουκ Γκιάλπο (Βασιλιάς του Μπουτάν).
Σερζ Κορμπέρ

Ο Σερζ Κορμπέρ (γαλλικά: Serge Corber), (1 Φεβρουαρίου 1936), είναι Γάλλος σκηνοθέτης και σεναριογράφος του κινηματογράφου

Ο Κορμπέρ σκηνοθέτησε 45 ταινίες μεταξύ του 1962 και 2007. 
Ηταν επιτυχής ως σκηνοθέτης κωμωδιών με πρωταγωνιστή τον Λουί ντε Φυνές στο Ο άνθρωπος - ορχήστρα και Perched on a Tree (συμπρωταγωνίστρια την Τζέραλντιν Τσάπλιν). Κέρδισε αναγνώριση με το δράμα Hearth Fires
με πρωταγωνίστριες την Ανί Ζιραρντό και την Κλωντ Τζαντ ως μητέρα και κόρη. Αυτή η ταινία ήταν και η επίσημη γαλλική ταινία στο Φεστιβάλ των Καννών το 1972.
Αυγολίδα

Η Αυγολίδα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Γκαζίκιοϊ

Το Γκαζίκιοϊ είναι χωριό της επαρχίας Λεφκόσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αφάνεια. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αφάνεια

Η Αφάνεια είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Γκλόρια Γκουίντα

Η Γκλόρια Γκουίντα (ιταλικά: Gloria Guida), (19 Νοεμβρίου 1955), είναι Ιταλίδα ηθοποιός και πρώην μοντέλο.
Έγινε γνωστή ευρέως ως πρωταγωνίστρια ερωτικών κωμωδίων την δεκαετία του 1970.
Τζουσέπε Μπερτολούτσι

Ο Τζουσέπε Μπερτολούτσι (ιταλικά: Giuseppe Bertolucci), (27 Φεβρουαρίου 1947-16 Ιουνίου 2012), ήταν Ιταλός σκηνοθέτης και σεναριογράφος του κινηματογράφου

Σκηνοθέτησε 26 ταινίες μεταξύ του 1972 και 2012. Ήταν ο νεότερος αδελφός του επίσης σκηνοθέτη Μπερνάρντο Μπερτολούτσι.
Ισαβέλλα, Δούκισσα της Μπραγκάνσα

Η Ισαβέλλα, Δούκισσα της Μπραγκάνσα ("Isabel, Duquesa de Bragança", γεννημένη ως Ισαβέλλα Ινές Κάστρο Κουρβέγιο δε Ερέδια "Isabel Inês Castro Curvello de Herédia", γενν. 22 Νοεμβρίου 1966) είναι Πορτογαλίδα επιχειρηματίας και η σύζυγος του Ντουάρτε Πίο, Δούκα της Μπραγκάνσα, διεκδικητή του πρώην Πορτογαλικού θρόνου.
Τουρμπές Αλ Μοχσέν

Ο Τουρμπές Αλ Μοχσέν () είναι τυνησιακό μαυσωλείο ευρισκόμενο επί της Οδού Σιντί Σουρντού, ονομασία η οποία αποτελεί παραφθορά της ιταλικής λέξεως "Sourd", στα νότια της μεντίνα της Τύνιδας.

Στεγάζει τους τάφους της οικογένειας Μοχσέν, σημαντικής οικογένειας της Τύνιδας, από την οποία προήλθε αριθμός ιμάμηδων του Τζαμιού Ζιτουνά.

Το συγκεκριμένο κτίριο αναστηλώθηκε το 1986 (έτος 1406 της εγίρας), όπως αναφέρεται επί της μνημειακής πινακίδας.
Τουρμπές του Μοχάμαντ Λαζ

Ο Τουρμπές του Μοχάμαντ Λαζ () ή Τουρμπές Λαζ είναι τυνησιακό μαυσωλείο ευρισκόμενο εντός της κασμπάχ της Τύνιδας.

Το συγκεκριμένο κτίριο είναι κατηγοριοποιημένο ως ιστορικό μνημείο, κατόπιν σχετικού διατάγματος της 13ης Μαρτίου 1912.
Γκουβερνισλίκ

Το Γκουβερνισλίκ είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αχερίτου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ντούζτζε

Το Ντούζτζε είναι μια πόλη στην Τουρκία. Αποτελεί την πρωτεύουσα της επαρχίας Ντούζτζε. Βρίσκεται στη Μαύρη Θάλασσα μεταξύ Άγκυρας και Κωνσταντινούπολης. Επηρεάστηκε από τον Σεισμό στο Ιζμίτ το 1999. Ο Ντουρσού Άϊ (ΚΔΑ) εξελέγη δήμαρχος στο επαρχιακό συμβούλιο αφού ο Μεχμέτ Κελές παραιτήθηκε από το αξίωμα. Ο πληθυσμός ήταν 125.240 άτομα το 2009, μια αύξηση από τα 61.878 άτομα το 1990.